APROBACIÓN DEFINITIVA DA MODIFICACIÓN DA ORDENANZA FISCAL REGULADORA DO IMPOSTO SOBRE VEHÍCULOS DE TRACCIÓN MECÁNICA
ADMINISTRACIÓN LOCAL — Municipal — Nigrán (Ordenanzas e Regulamentos, 30/10/2019)

De conformidade co establecido no artigo 17.3 do Texto Refundido da Lei Reguladora das Facendas Locais (TRLRFL), aprobado por R. D. Lex.2/2004 do 5 de marzo, unha vez publicado anuncio de exposición pública no Boletín Oficial da Provincia de Pontevedra nº 156 de data 16/08/2019, e finalizado o periodo fixado a tal efecto sen que se tivesen presentado reclamacións, enténdese definitivamente adoptado o acordo do Pleno do Concello de Nigrán de data 29/07/2019, de modificacion da Ordenanza Fiscal reguladora do Imposto sobre Vehículos de Tracción Mecánica. Esta aprobación definitiva é susceptible de recurso Contencioso – Administrativo ante o Tribunal Superior de Xustiza de Galicia, a interpoñer no prazo de dous meses contados dende o día seguinte ó de publicación no Boletín Oficial da Provincia. En aplicación do disposto no apartado 4 do artigo 17 do TRLRFL, procédese á publicación do texto íntegro da citada Ordenanza Fiscal modificada: O imposto sobre vehículos de tracción mecánica é un tributo municipal, directo e obrigatorio regulado nos artigos 92 a 99 do Real Decreto Lexislativo 2/2004 do 5 de marzo, polo que se aproba o Texto Refundido da Lei reguladora das Facendas Locais (TRLRFL). 1.—Constitúe o feito impoñible deste imposto a titularidade de vehículos de tracción mecánica, aptos para circular polas vías públicas, calquera que sexa a súa clase e categoría.2.—Considérase vehículo apto para a súa circulación o que estivese matriculado nos rexistros públicos correspondentes e mentres non tivese causado baixa nos mesmos. Para os efectos deste imposto tamén se considerarán aptos os vehículos provistos de permisos temporais e matrícula turística.3.—Non estarán suxeitos a este imposto: a) Os vehículos que tendo sido dados de baixa nos rexistros por antigüidade do seu modelo, poidan ser autorizados para circular excepcionalmente con ocasión de exhibicións, certames ou carreiras limitadas aos desa natureza. b) Os remolques e semirremolques arrastrados por vehículos de tracción mecánica nos que a carga útil non sexa superior a 750 Kg. Son suxeitos pasivos deste imposto as persoas físicas ou xurídicas e as entidades a que se refire o artigo 35.4 da Lei 58/2003 do 17 de decembro, Xeral Tributaria, a nome de quen figure o vehículo no permiso de circulación.1.—Estarán exentos do imposto: 1.1.—Os vehículos oficiais do Estado, Comunidades Autónomas e Entidades Locais, adscritos á defensa nacional ou á seguridade cidadá. 1.2.—Os vehículos de representacións diplomáticas, oficinas consulares, axentes diplomáticos e funcionarios consulares de carreira acreditados en España, que sexan súbditos dos respectivos países, externamente identificados e a condición de reciprocidade na súa extensión e grado. Asimesmo, os vehículos dos organismos internacionais con sede ou oficina en España e os dos seus funcionarios ou membros con estatuto diplomático.1.3.—Os vehículos respectos dos que así se derive do disposto en tratados ou convenios internacionais.1.4.—As ambulancias e demáis vehículos directamente destinados á asistencia sanitaria ou ao traslado de feridos ou doentes.1.5.—Os vehículos para persoas de mobilidade reducida, entendendo por tales os vehículos cunha tara non superior a 350 Kg., e que, pola súa construción, non poida alcanzar en chan unha velocidade superior a 45 Km/h, proxectado e construído especialmente (e non simplemente adaptado) para o uso de persoas con algunha disfunción ou incapacidade física. En canto ó resto das súas características técnicas, equipararánse aos ciclomotores de tres rodas. Asimesmo, estan exentos os vehículos matriculados a nome de minusválidos para o seu uso exclusivo, aplicándose a exención, en tanto se manteñan ditas circunstancias, tanto aos vehículos conducidos por persoas con discapacidade como aos destinados ao seu transporte. Presúmese que o vehículo é conducido por persoa con discapacidade, cando esta última conste como condutor habitual na póliza do seguro do vehículo. As exencións previstas nos dous parágrafos anteriores non resultarán aplicables aos suxeitos pasivos beneficiarios das mesmas por máis de un vehículo simultáneamente. A efectos do disposto neste epígrafe, terá a consideración de persoa con minusvalía quen teña esta condición legal en grao igual ou superior ao 33 %. 1.6.—Os autobuses, microbuses e demáis vehículos destinados ou adscritos ao transporte público urbano, sempre que teñan unha capacidade que exceda de nove prazas, incluída a do condutor.1.7.—Os tractores, remolques, semirremolques e maquinaria, provistos de cartilla de inspección agrícola.2.—Gozarán dunha bonificación do 100 % da cuota do imposto: 2.1.—Os vehículos con antigüidade mínima de 25 anos contados a partir da data de fabricación. Se ésta non se coñecera, tomaráse como tal a da súa primeira matriculación ou, no seu defecto, a data en que o correspondente tipo ou variante deixara de fabricarse. Nos casos en que a documentación oficial do vehículo ofreza dúbidas sobre a data de primeira matriculación e/ou fabricación, a data de fabricación deberá acreditarse con certificado expedido pola firma fabricante.2.2.—Os vehículos catalogados como “históricos” polo organismo competente.3.—Gozarán dunha bonificación do 75 % da cuota do imposto, os vehículos clasificados pola Dirección Xeral de Tráfico (DXT) co distintivo ambiental de “Cero Emisións”. 4.—Gozarán dunha bonificación do 50 % da cuota do imposto, os vehículos clasificados pola Dirección Xeral de Tráfico (DXT) co distintivo ambiental de “ECO”. Os beneficios fiscais establecidos no artigo 4 anterior, aplicaránse de oficio agás os sinalados nos apartados 1.5, 1.7 e 2.2 que terán carácter rogado. Nestes supostos actuaráse da seguinte forma: a) Para os supostos dos apartados 1.5 e 2.2, os suxeitos pasivos deberán solicitar do Concello a exención ou bonificación correspondente indicando as características do vehículo, matrícula e causa do beneficio, asi como o cumprimento das restantes condicións a que se refire o artigo 4 en cada caso. En particular, para o outorgamento da exención a vehículos matriculados a nome de minusválidos para o seu uso exclusivo, requírese o certificado de minusvalía do titular do vehículo, emitido polo órgano competente, e unha declaración ante o Concello, asinada polo suxeito pasivo ou o seu representante legal, na que se manifeste o seu compromiso a destinar o vehículo ó uso exclusivo do beneficiario da exención. b) No suposto do apartado 1.7, os interesados poderán presentar a cartilla de inspección agrícola no momento da súa alta na Xefatura provincial de tráfico, obviando así o pagamento do imposto e a solicitude expresa de exención, sen prexuízo das facultades revisoras do Concello en materia tributaria. A concesión de beneficios fiscais a instancia dos suxeitos pasivos, surtirá efectos para o exercicio seguinte a aquel en que se formule a súa solicitude.2.—Para a aplicación das tarifas anteriores teranse en conta as seguintes regras: a) O concepto das diversas clases de vehículos relacionados na tarifa será o recollido no Regulamento xeral de vehículos, aprobado por RD 2822/1998, do 23 de decembro, e disposicións que o desenvolvan. b) Entenderase por “furgoneta” o resultado de adaptar un vehículo turismo a transporte mixto de persoas e cousas mediante a supresión de asentos e cristais, alteración de tamaño ou disposición das portas, ou outras alteracións que non modifiquen esencialmente o modelo do que se deriva. c) As furgonetas, vehículos mixtos, todoterreo, derivados de turismo, mixtos adaptables, mixtos todoterreo, furgoneta mixta, furgón mixto adaptable e similares destinados a transporte mixto de persoas e cousas, tributarán como turismo consonte coa súa potencia fiscal, agás nos seguintes casos: c.1.—Se o vehículo está habilitado para transporte de máis de 9 persoas tributará como autobús. c.2.—Se o vehículo está habilitado para unha carga útil superior a 750 Kg., tributará como camión. c.3.—Se o titular do vehículo estivese de alta no Imposto sobre actividades económicas, en calquera epígrafe correspondente a unha actividade que esixa ou comporte un destino preponderante de transporte de carga, tributará como camión aínda que a carga útil do vehículo fose inferior a 750 Kg. d) Os motocarros terán a consideración, a efectos deste imposto, de motocicletas, e, polo tanto, tributarán por cilindrada, sempre que a súa tara non exceda de 400 Kg. Noutro caso tributarán como camión. e) Os vehículos articulados tributarán simultaneamente e por separado, o que leve a potencia de arrastre e os remolques e semirremolques arrastrados. f) As máquinas autopropulsadas que poidan circular pola vía pública sen seren transportadas ou arrastradas por outros vehículos de tracción mecánica, tributarán polas tarifas correspondentes a tractores, quedando comprendidos entre estes, os tracto-camións e os tractores de obras e servizos. g) Os quads homologados como cuadriciclos ou como cuadriciclos lixeiros, e cunha cilindrada inferior a 50,00 cm3, terán a consideración de ciclomotores; e os non homologados terán a consideración de tractores, aplicándose a cuota que corresponda a estes según os cabalos fiscais.3.—A potencia fiscal do vehículo determinarase de acordo co disposto no artigo 20 e Anexo V do Regulamento xeral de vehículos.4.—Nos casos en que costen na tarxeta de inspección técnica dous valores distintos para PTMA (peso técnico máximo autorizado), e PMA (peso máximo autorizado) respectivamente, aplicarase a efectos da tarifa o valor que corresponda ao PMA indicador de maior peso en carga con que se permite a circulación.1. O período impositivo coincide co ano natural agás no caso de primeira adquisición do vehículo en que comezará o 1º día do trimestre natural no que se produce dita adquisición.2. O imposto devéngase o 1º de xaneiro de cada ano agás que se trate de primeira adquisición, suposto no que se devenga o día de alta na Xefatura Provincial de Tráfico.3. A cuota do imposto é irredutible agás no caso de primeira adquisición, baixa definitiva ou baixa temporal por subtracción ou roubo do vehículo, en que se prorrateará por trimestres naturais.4. As alteracións no imposto consecuencia de transferencia ou cambio de domicilio, surtirán efectos para o exercicio seguinte aquel no que se produza a alteración no rexistro de vehículos da Dirección Xeral de Tráfico.1. A xestión, liquidación, inspección e recadación deste imposto corresponde ao Concello de Nigrán sempre que o domicilio que conste no permiso de circulación do vehículo pertenza a este termo municipal.2. Cando se trate de vehículos xa matriculados ou declarados aptos para a circulación en exercicios anteriores, o imposto xestionarase mediante o sistema de padrón anual que se notificará de modo colectivo mediante publicación de anuncio no Boletín Oficial da Provincia, de conformidade co establecido no artigo 102.3 da Lei 58/2003 do 17 de decembro, Xeral Tributaria. O período voluntario de cobro fixarase dentro do primeiro semestre de cada ano.3. Cando se trate de alta por primeira vez por seren vehículos de nova matriculación, o imposto ingresarase polo sistema de autoliquidación, con carácter previo á inscrición do vehículo no rexistro da Xefatura Provincial de Tráfico.4. As Xefaturas Provinciais de Tráfico non tramitarán o cambio de titularidade administrativa dun vehículo en tanto o seu titular rexistral non acredite o pago do imposto correspondente ao período impositivo do ano anterior a aquel no que se formaliza o trámite. En todo o relativo a infraccións tributarias e as súas cualificacións, así como ás sancións que corresponderan, estarase ao establecido no Título IV da Lei 58/2003 do 17 de decembro, Xeral Tributaria, así como no RD 2063/2004, do 15 de outubro, polo que se aproba o Regulamento xeral do réxime sancionador tributario.1ª.—No non previsto nesta Ordenanza, será de aplicación o Texto Refundido da Lei reguladora das Facendas Locais, aprobado por R. D. Lexislativo 2/2004, do 5 de marzo, a Lei 58/2003, Xeral Tributaria, e disposicións que a desenvolvan, e restante normativa de aplicación segundo a materia.2ª.—A presente Ordenanza entrará en vigor o día seguinte ó da súa publicación no Boletín Oficial da Provincia, e comezará a aplicarse o día 1 de xaneiro do ano 2020, permanecendo en vigor en tanto non se acorde a súa modificación ou derrogación expresas.